ખાસ બાબત એ છે કે તમારો આક્રોશ જે ઘણી વાર પ્રગટ થાય છે તેમાં કોઈ વ્યક્તિ નજર સામે હોતી નથી પણ વસ્તુને નજર સામે રાખીને તમે જનોઈવઢ દ્યો છો. ભારતીય સમાજની સિદ્ધ થઈ ચૂકેલી નબળાઈઓ ઉપર તમારી તલવાર વીંઝાતી રહી છે. બ્લોગ પર વ્યક્તિગતપણું ઘણી વાર જોર કરી જાય છે જ્યારે તમારો ઘા નબળાઈઓ પર હોય છે. “હણો ના પાપીને….પણ લડો પાપો સામે અડગ દિલના (ગુપ્ત નહીં પણ) પ્રગટ બળથી ! તમારો ગાંધીજી પરનો લેખ ઓપિનિયનમાં પણ છપાયો છે જે લેખમાં તમે ગુપ્તતાનો દોષ રહેવા દીધો નથી. બલ્કે ગાંધીજી માટેનો આદર પણ ભારોભાર વંચાયો છે.